Društvo za preventivno delo razpisuje prosto delovno mesto

»Koordinator mreže«.

To delovno mesto obsega upravljanje in ustvarjanje vsebin na družbenih omrežjih društva, izvajanje projekta »Mladinske delavnice« z uporabniki v ljubljanski regiji na terenu, administrativna in organizacijska dela povezana z izvajanjem programa Mladinske delavnice kot tudi priprava in izvedba poletnega programa. Potrebno je tudi znanje angleškega jezika na pogovorni ravni (B2). Delo je projektnega tipa za obdobje 3 let z možnostjo podaljšanja.

**Delovno mesto bo prosto od 24.10.2025 dalje.**

Splošni pogoji:

* dosežena visoka ali višja izobrazba družboslovne smeri (vsaj VI.)
* znanje vsaj enega tujega jezika
* poznavanje uporabe IKT tehnologije in osnovnih računalniških programov (Word, Excel, Powerpoint itd.)
* poznavanje urejevanja spletne strani (WordPress), uporabe programa Canva in upravljanja družbenih omrežij
* poznavanje osnovnih administrativnih del
* zaželene izkušnje z delom v okviru nevladnega sektorja.

Prednost imajo tisti, ki:

* imajo opravljeno usposabljanje za izvajanje preventivnega projekta Mladinske delavnice
* so najmanj eno leto izvajali  zgoraj omenjeni projekta z uporabniki.

Usposabljanje za izvajanje preventivnega projekta Mladinske delavnice je možno opraviti tudi po nastopu na delovno mesto.

**Vrsta zaposlitve:** projektna zaposlitev.

**Višina plače:** plača bo financirana iz finančnih sredstev Ministrstva za zdravje za ta namen.

BRUTO : 1.400, 00 € (v to niso vključeni dodatki za hrano + prevoz ).

Prosimo vas, da zainteresirani svoje vloge (CV + fotokopija ustreznih potrdil) pošljete po navadni pošti na naslov: Društvo za preventivno delo, Tržaška 2, 1000 Ljubljana ali drustvo.pd@guest.arnes.si najkasneje do vključno ponedeljka 20.10.2025.